AlexejDobrolubov/national_council_slovak_2010 huggingface dataset:
48. schôdza NR SR - 3.deň - A. dopoludnia
Dátum: 2021-10-21
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

62. Ďakujem pekne. Do poslednej chvíle som od koaličných poslancov čakal, že sa dostanú k tej hlavnej myšlienke, že za druhú svetovú vojnu predsa môže Robert Fico. Ale dozvedeli sme sa, že za druhú svetovú vojnu môže ruský národ, to muselo prísť. Pán Žiak z SaS, on obhajoval Mníchovskú dohodu. To sa tu ešte nestalo. To myslím, že naposledy dával Šaňo Mach. Toto bol historický okamih. Liberálny poslanec SaS obhajoval mníchovskú zradu a s argumentom, že čo už teda tí lídri na Západe mali robiť, keď už museli v roku ´38 vedieť, oni mali predtuchu, že Rusi spáchajú Katyň v roku 1940, a oni už vedeli dopredu, že Rusi sa dohodnú s Hitlerom v pakte o rok neskôr. Oni to už dopredu vedeli! Oni mali Sibyly medzi sebou a na základe toho teda urobili tento mníchovský diktát. (Povedané s pobavením.) To je tak niečo neuveriteľne hlúpe a primitívne, čo tu predvádzajú títo ľudia. Ja sa hanbím a mám taký pocit prenesenej hanby ako človek, ktorý teda napísal niekoľko kníh o politológii a histórii, že to sa naozaj len tak nezažije. Pán Krúpa tu dokonca spomínal, že ruská zrada v roku 1848 a ´49 a najväčší zradca bol Ľudovít Štúr, že, ktorý potom obhajoval Rusko v Slovanstve a svet budúcnosti? A najväčší zradca bol Francisci a Daxner, ktorí bojovali po boku Rusov proti Maďarom. To sú najväčší zradcovia národa. To sme sa dozvedeli od drahých liberálnych kolegov. To je už neuveriteľné, jak dokážu šlapať nielen proti, voči ruskému národu, ale ešte aj voči našim národným buditeľom. To je šialené. A prepáčte, ten pán, neviem, zabudol som meno, ktorý tu hovoril o Rimavskej Sobote. No my, áno, pán kolega, my budeme ďalej vyzývať to Slovensko dole, to Slovensko, tých bežných pracujúcich ľudí, aby povstalo proti vám hore, aby povstalo proti vám papalášom z vládnej koalície, voči bande primitívov a aby vás dali dole. A to budeme robiť neustále. Páni kolegovia, prosím, učiť sa, učiť sa, učiť sa! Ďakujem pekne.
40. schôdza NR SR - 10.deň - A. dopoludnia
Dátum: 2021-10-01
Poslanec: Blaha, Ľuboš (SMER - SD)
Druh vystúpenia: Vystúpenie v rozprave

67. Dobrý deň. Vážení páni poslanci, vážené pani poslankyne, vážený pán Lipšic, ja vás nenazvem pán prokurátor, pretože vy prokurátor nie ste a nikdy ste neboli. Vy ste boli politik a do dneska ste politikom, veľmi vyhraneným pravicovým politikom, ktorý dokonca založil politickú stranu NOVA, ktorá je dnes súčasťou vládnej koalície v rámci klubu OĽANO. Vy ste politik, vy ste Matovičov politický partner a dneska ste jeho Urválek na čele špeciálnej prokuratúry. Vy ste nikdy nebol prokurátor, vy ste nikdy nebol nezávislý a vy to denno-denne potvrdzujete. Dneska ste sa postavil ako špeciálny prokurátor. Túto funkciu vám dala tuto vládna väčšina a namiesto toho, aby ste hovoril o práci prokuratúry, ktorá má byť nadstranícka a nezávislá, vy ste sa tu nechal vytlieskať s informáciou o čurillovskej mafii, opakujem iba výraz Borisa Kollára, čurillovskej mafii, že ich dneska krajský súd prepustil. A ja sa pýtam, tak toto je to padni, komu padni? Milan Lučanský musel zomrieť vo väzbe, Pčolinský bol vo väzbe niekoľko mesiacov, ale v prípade vašich ľudí sa takýmto spôsobom zariadi, že idú von z väzby. Ja sa pýtam, toto je to padni, komu padni alebo je to opäť víťazstvo mafie, o ktorej tárate od rána do večera? Zvíťazila dnes Lipšicova chobotnica. Zvíťazila dnes nespravodlivosť. Zvíťazil hrubý politický nátlak tohto človeka. Pamätáte si to kolečko po médiách, ktoré spravil, akonáhle čurillovská mafia išla do väzby? Pamätáte si to? Všetci jeho mediálni kamaráti, Závodský ho tam oslintával, Tódová, každý mu tam nadbiehal. Jedinú otázku nedostal na telo, jedinú. Tento človek robil hrubý politický nátlak voči nezávislým orgánom činným v trestnom konaní, aby čurillovskú mafiu dostal von z väzby. A dneska sa dojde popýšiť. Mafia víťazí a pročkovia tlieskajú. Toto je realita na Slovensku. Ja som videl kedysi taký taliansky seriál Chobotnica, tuto pánko sa pasoval na Corrada Cattaniho a my všetci sme videli hlavu mafie. A dneska som presvedčený, že von je ten loutkář, on je ten, ktorý ťahá nitky a dneska sa došiel pochváliť, čo dokázal zariadiť, čurillovská mafia je von z väzby a on sa tým chváli. Všetci sme videli tie odposluchy, všetci sme videli to uznesenie, videli sme tie rozhovory tých pánov, Čurillu a ďalších, kde hovorili, ako budú od...píp ľudí, ktorých sa potrebovali zbaviť. Videli sme, akým spôsobom komunikovali s mafiánskymi udavačmi, ako im pomáhali, aby ich polícia nechytila. To všetko celé Slovensko videlo. To si myslíte, že teraz všetci zabudneme, lebo Lipšic niečo zariadil hrubým politickým nátlakom v televíziách a v rádiách, ktoré ovplyvňuje už celé roky? Všetci vieme, že opička Tódová mu slúži, všetci vieme, že mu slúži Závodský, že mu slúžia všetky médiá. A on zariadil, že chobotnica dneska bola oslobodená alebo jeho chápadlá, a on sa tým došiel popýšiť. Nezávislý, nadstranícky špeciálny prokurátor... (Prerušenie vystúpenia predsedajúcim.)
40. schôdza NR SR - 10.deň - A. dopoludnia
Dátum: 2021-10-01
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

46. Pán generálny prokurátor, ja už na vašu adresu radšej nič pozitívne nepoviem, lebo pán Dostál tu už spriada konšpiráciu, že ja vás držím za motúziky a že my vás tu všetko ovládame. (Povedané s pobavením.) Viete, však, pán Dostál, alebo reagujem na pána Žilinku, však vládna koalícia si zvolila pána Žilinku za generálneho prokurátora. Bez ich hlasov sa nedal zvoliť, my sme opozícia, čiže on je váš, do veľkej miery váš generálny prokurátor a je smiešne, že takto doňho útočíte. Napokon však pán Žilinka bol súčasťou Dzurindovej vlády, čiže ja dokonca si myslím, predpokladám, že jeho názory sú skôr bližšie k pravicovým postojom a asi zrejme nesúhlasí s mnohými mojimi ľavicovými postojmi, čo je úplne prirodzené, napriek tomu si ho vážim a rešpektujem, lebo je zjavne odborník, zjavne zásadový človek a ja mám veľký rešpekt k odbornosti a vzdelaniu, a preto si nedokážem rešpektovať vás. Pán Žilinka je na rozdiel od Daniela Lipšica navyše profesionál. Síce pracoval ako štátny tajomník v Dzurindovej vláde, ale nebol tam ako straník a on nikdy stranícky nefiguroval na rozdiel od Daniela Lipšica, ktorý je čistý politik. A teraz nebudem hodnotiť Lipšicovu osobnosť, ktorá teda vytáča veľkú časť slovenskej spoločnosti, ale on je proste jeden vyhranený politik a pán Žilinka je vyhranený profesionál a to je ten zásadný rozdiel, prečo naše pozitívne pochvaly na pána Žilinku sú úplne prirodzené, kdežto vaše pôsobia mimoriadne politicky. Chcel by som pána Žilinku povzbudiť k tomu, aby na stretnutiach so zahraničnými partnermi ďalej ukazoval rešpekt. A teraz, či už je to na východe, na západe, na severe, na juhu, to je jeho úloha ukazovať úctu Slovenskej republiky k iným krajinám a najmä slovanským národom. Myslím si, že je to namieste. A, pán Žilinka, čo sa týka pána Dostála, ja neviem, či má zmysel, aby ste sa s ním ďalej zahadzovali, ja vám poradím také jedno švajčiarske príslovie: Orol muchy nechytá. Ďakujem pekne.
40. schôdza NR SR - 10.deň - A. dopoludnia
Dátum: 2021-10-01
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

34. Pán Dostál, to je úplne surrealistické, že vy ešte aj diskusiu o prokuratúre dokážete využiť a zneužiť na vašu živočíšnu rusofóbiu. Ako (povedané so smiechom) ja si pamätám, že pred rokom ´89 ste ako zväzák sľubovali, že pôjdete na večné veky so Sovietskym zväzom, ale chápem, už nevládnu komunisti v Sovietskom zväze alebo v Rusku, ale Putin, tak už to súdruhovi Dostálovi nevonia. Pán Dostál, smútime obaja. Ale viete, vy tu riešite ľudské práva v Rusku. Čo tak riešiť ľudské práva nezaočkovaných Slovákov, z ktorých tu robíte podľudí a dobytok? Čo tak riešiť ľudské práva Milana Lučanského, ktorého táto vláda zabila? Čo takto riešiť ľudské práva Vladimíra Pčolinského, ktorého ste protizákonne – a to potvrdil pán, to potvrdila Generálna prokuratúra – držali dlhé dni vo väzbe? Čo tak riešiť ľudské práva v sociálnej oblasti, keď beriete dôchodcom, robotníkom, keď beriete ľuďom na Slovensku ich sociálne práva? Toto neriešite. Vy tu furt riešite len nejakého Navaľného a nejakého Nemcova. Konečne riešte ľudské práva Slovákov, ktoré vy sami porušujete. Viete, keby Ruská federácia chcela, tak sem denno-denne posiela svoje delegácie, ktoré budú nám vyčítať, akým spôsobom sa správame k politickým väzňom na Slovensku. Lenže oni rešpektujú národnú suverenitu, tak, prosím, rešpektujte aj ich národnú suverenitu. A keď vás tak počúvam, tak som presvedčený, že by vás prezident Putin mohol učiť o demokracii. A čo sa týka pána generálneho prokurátora Žilinku. Takže keď najbližšie pôjde sa stretnúť s americkým generálnym prokurátorom alebo teda so svojím zrkadlom v Amerike, tak čo mu má vyčítať Juliana Assangea? Má mu vyčítať všetky tie milióny obetí amerických vojen? Má mu vyčítať mučenie Iračanov alebo mučenie všetkých tých vojnových obetí v Guantáname alebo čo očakávate od pána Žilinku? V každej krajine, kde sa ocitne, má riešiť politiku? Pán Dostál, veď vy ste tak neuveriteľne popletený, že to svet nevidel. Ďakujem.
40. schôdza NR SR - 10.deň - A. dopoludnia
Dátum: 2021-10-01
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

14. Pán generálny prokurátor, mne sa páči, ako vy vždy tak pokojne a faktograficky ich zrušíte ako malé deti. (Povedané s pobavením.) To oni sa tu snažia spriadať svoje konšpiračné teórie a vy im potom fakt po fakte, dôkaz po dôkaze ukážete, že to sú všetko nezmysly. A preto, samozrejme, takto penia. Len ja tu vidím úplne učebnicové zasahovanie do nezávislého vyšetrovania zo strany vládnych politikov. Spomínali ste ministra vnútra, exministra pôdohospodárstva, veď takto sa to, preboha, robiť nemôže. A pointa tohto celého je, a to ste správne naznačili, že toto celé je len politická hra. Tu bolo potrebné vytvoriť voči Robertovi Kaliňákovi, takisto ako voči Robertovi Ficovi a lídrom SMER-u konšpiračnú teóriu, že tu unášajú Vietnamcov, že zabili Kuciaka, že tu sú mafie a hydry, a všetky tieto konšpiračné teórie sa ukázali ako číry nezmysel, jedna po druhej. A dokonca vy ste to ukázali ako generálny prokurátor, čo má brutálnu váhu, lebo vy ste to poukázali na dôkazoch. A im sa teraz zrútil svet. Lebo celá ich politika bola postavená na týchto konšpiračných teóriách voči politike SMER-u. A hlavnou úlohou v týchto konšpiračných teóriách mala Monika Tódová z Denníku N, ktorú ste týmto spôsobom vyvrátili, ponížili a znemožnili. Oni už v Denníku N dneska nemôžu rozprávať o nás, že sme dezinformátori a že šírime hoaxy. Veď tie najväčšie dezinformácie a hoaxy šíri – a vy ste to ukázali – práve Denník N. Práve tuto koaliční politici. Čiže, pán Žilinka, samozrejme, že vás nenávidia, pretože vy máte úctu k faktom, kdežto oni šíria iba konšpiračné teórie, aby šírili nenávisť voči SMER-u. Oni nič iné nevedia. A potom, keď vy nemáte záujem, celkom logicky, ste vzdelaný, odborne podkutý človek, nemáte záujem sa tam hádať s nejakou uvrieskanou nevzdelanou žurnalistkou Monikou Tódovou, tak z vás ešte robia nepriateľa médií. Pán Žilinka, držím vám palce v tom, ako odhaľujete pravdu. Ďakujem pekne.
40. schôdza NR SR - 10.deň - A. dopoludnia
Dátum: 2021-10-01
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

4. Pán Mičovský, ja si veľmi dobre pamätám, ako pán generálny prokurátor podrobne vysvetlil, ako bola celá kauza Vietnamec iba jedna obludná Tódovej konšpiračná teória. Potvrdil, že desiatky výsluchov hovorili, že v lietadle nebolo nič podozrivé. Potvrdil, že tu existuje úplne logické vysvetlenie, že jeden z Vietnamcov stratil diplomatický pas, a teda použil svoj civilný pas. Konšpiračná teória, že Kaliňákov ochrankár išiel podozrivo dva mesiace potom na dovolenku do Vietnamu, sa vyvrátila tým, že pán si ju objednával rok dopredu, čiže to nemohlo byť tento dôvod. A jeden po druhom, celé tie čriepky tam zapadali, že všetko si to Tódová vymýšľala a vsúvala tu slovenskej verejnosti tento nezmysel, ktorý logicky vyhovoval nemeckej strane. Pretože ten, kto zlyhal v tomto prípade, bola nemecká strana. Nemcom vyfúkli Vietnamci zrejme to vietnamské zlodejisko spod nosa a zobrali ho do Vietnamu a tam ho odsúdili, lebo to je gauner a zločinec a teraz sa tu bavíme o ňom, ako keby to bol nejaký hrdina. Nemci zlyhali, Nemci zbabrali. A samozrejme, že im teraz vyhovuje, keď budú Korčekovi vešať na nos, že ako sú dnes celkom spokojní s tým, že sa im to celé zrútilo. A vy ste tak naivný, že teraz Korčokovi, ktorý slúži Nemcom a neslúži Slovensku, veď to je agent západných mocností, ešte mu veríte tieto reči. Je to úplne trápne, keď všetky tie dôkazy, ktoré predložil pán Žilinka, jeden po druhom vecne a absolútne právne podložené, vy teraz idete konfrontovať nejakým svojím pocitom pravdy. Vy máte niekde v hlave vymodelované, že tu máme zlo, tu máme dobro, toto je nejaká pravda s veľkým P, klamstvo s veľkým K, a vy to teraz idete vsúvať ako nejaký hypnotizér slovenskej spoločnosti. Veď, preboha, počúvajte fakty! Počúvajte, čo hovorí pán Žilinka. On nie je spriahnutý v žiadnej obrovskej celosvetovej konšpirácii reptiliánov, ktorí uniesli Vietnamca. On hovoril fakty a vy iba blúznite. Ďakujem pekne.
79. schôdza NR SR - 3.deň - A. dopoludnia
Dátum: 2022-12-12
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

182. Zitka, však... Zitka, však ja to od vás ani nechcem, ja to úplne beriem, je to legitímny pohľad na veci. Ja hovorím o niečom úplne inom. A teraz o tých dodržiavaniach pravi... dodržiavaní pravidiel. Tam aj pán poslanec Svrček má problém rozoznať programové vyhlásenie vlády a koaličnú zmluvu. Ale ja som človek, ktorý proste na rovinu povie, s týmto súhlasím, a potom to dodržujem, alebo s týmto nesúhlasím, a potom, potom to nepodpíšem. Ale nemôžem sa pod niečo podpísať a potom sa vyhovárať na to, že ja mám iný názor. Tak načo ste to podpísali? Čo ste nesvojprávni? Veď viete, čo tam je napísané. Dôležité veci, ktoré pomáhajú ľuďom, ste schválili vďaka SaS. Odkedy SaS nie je vo vláde, tak jednoducho cúvate späť. Príkladom je napríklad, že sa stopla súdna reforma. Pán Suja, nie je pravda, že sme to tolerovali. Naopak, netolerovali. Sme jediní vlastne, kto sa dokázal Igorovi Matovičovi postaviť. A čo sa týka tej úradníckej vlády, my nebudeme mať žiadnu úradnícku vládu. To nie je niekoho úradnícka vláda. Takisto Fico s Pellem ju nebudú mať a zrušiť ju vedia len s hlasmi OĽANO. Opakujem to znova. Čiže tú legitimitu pridať keď, tak OĽANO. Čo sa týka, pán poslanec Cmorej hovoril, ja iba doplním, že áno, a v podstate kolegovia uprednostnili menšinovú vládu a teraz visia na šnúrke od extrémistov a od Borisa Kollára. A toto zostalo z protikorupčnej koalície. No a, pani poslankyňa Tabák, aby ste tomu rozumeli, vašou rečou, hĺbka, kam vy ste vystúpali, reprezentuje najlepšie kandidátku OĽANO, teraz SME RODINA, ktorí sa za vás hanbia, a ste dokonalým stelesnením jej úrovne. A keď s takouto pravdou nesúhlasíte, tak na to netreba reagovať fyzickým útokom, lebo to robí len primitív.
79. schôdza NR SR - 3.deň - A. dopoludnia
Dátum: 2022-12-12
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

36. No, Karol, ďakujem ti veľmi pekne. Ja len k tomu komentáru, že nikto tu nesedí z vládnych politikov, nesedel ani predtým. No to je tak, že načo by to to robili, veď oni akože nechcú ani imitovať nejakú kultúru, niečo, že by ich to nejako zaujímalo, že by si potrebovali obhajovať. Oni už totiž sú dohodnutí. A takto to presne vyzerá, keď už teda je kľud, už iba pár takých tých klasických štekačov povie svoje, čo treba, a vlastne je vybavené. Nakoniec dosť tomu pomohol aj Miro Kollár, ktorý teda preto, že Dzurindovi sa teraz nehodia žiadne zmeny, tak verejne povedal, že túto vládu podrží. Určite podľa vyjadrení pani Vorobelovej to vyzerá, že takisto ich podrží, no tak čo by sa tu oni obťažovali nejakým vysvetľovaním a zaoberali sa tým. Načo? Toto je úplne typická, typická úroveň kultúry tejto vlády, môžeme to tu vidieť v priamom prenose.
79. schôdza NR SR - 2.deň - A. dopoludnia
Dátum: 2022-12-09
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

8. Áno, pán Pčolinský, moje meno zvyčajne veľmi dobre vyslovujete. (Povedané so smiechom.) No, Mária, ja to tak akože zhrniem, lebo tvoj prejav asi zatiaľ najviac zarezonoval. Najmä preto, lebo mali sme byť predsa protikorupčná koalícia, a aj z príspevku napríklad môjho predrečníka je úplne evidentné, že akoby si koalícia neuvedomovala to podstatné, a to je to, že zobrala ľuďom nádej, že tu bude lepšie ako tu bolo za toho Fica. My sme predsa mali byť tá zmena. No a výsledkom je, že, a to si presne menovala vo svojom príspevku, čo zostalo z boja proti korupcii. Miesto toho je to v podstate poru... mnohokrát podpora korupčných riešení, mnohokrát s extrémistami, ochrana našich ľudí miesto toho, že sme mali byť iní. Gábor zdvíha obočie, tak len pripomeniem pani Kaveckú, a teda zmena, zmena návrhu zákona, to len v menšom, tak aby ochránila takýchto ľudí. Odborné riešenia sa akosi považujú za zločin, veď nakoniec aj to je dôvod, prečo SaS bola nakoniec vyštvaná z koalície, lebo sme si dovolili geniálneho Igora Matoviča kritizovať s tými jeho atómovkami. A miesto toho mnohokrát to tu naozaj riadi skôr, a pripadá to tak, že to tu riadi skôr modlitebný krúžok amatérov, ktorý si cez mocenské riešenia presadí hocičo, no a aj môj predrečník sa pýtal, že s kým by si chcela, Mária, tú 363 zmeniť, no tak asi s tými, s ktorými sme všetky reformy pre... s ktorými sme všetky reformy prešli. Áno, a to bolo SaS a OĽANO do posledného, vždy sme v tomto držali spolu. Bohužiaľ, vďaka poslancom OĽANO sa to tu zmenilo, lebo viacerí z kandidátky OĽANO jednoducho zlyhali a zobrali ľuďom nádej.
79. schôdza NR SR - 1.deň - B. popoludní
Dátum: 2022-12-08
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

82. Boris, nie je iba Žiga obvinený. Aj váš Borguľa je obvinený. Aj Kavecká, aj Linhart, takže keď sme pri tých obvinených... A nepočítame so žiadnymi hlasmi. Počítame s tým, že sa každý vyfarbí, či podporuje to, tento bordel, čo tu je, ktorý si aj teraz predviedol. Čo sa týka utajeného stretávania, však to ty sa chodíš utajene stretávať s Haščákom do Burgulu... Borguľovho hotela. Tak čo tu rozprávaš iným, kde sa stretávajú?! (Reakcia z pléna.) A dvesto eur matkám, Boris?! (Prerušenie vystúpenia predsedajúcim.) Pčolinský, Peter, podpredseda NR SR 83. Pán predseda, pán predseda, môžte reagovať potom na konci s faktickou poznámkou. (Povedané súbežne s rečníkom.) Bittó, Cigániková, Jana, poslankyňa NR SR 84. Dvesto eur matkám s deťmi?! Vy ste im nič nedali! (Povedané s krikom, súbežne s rečníkom.) Vy ste tie peniaze ukradli chudobnej šičke z Brezna, invalidnému manželskému páru z Trebišova, robotníkovi z automobilky a dali ste to niektorým ľuďom! Napríklad aj tým tvojim matkám, ktorých si si narobil 11 zatiaľ! Tak to je tá tvoja pomoc! (Reakcia predsedu NR SR: „Kde je tolerancia? Kde je tolerancia SAS-ky?! Kde je tá tolerancia, tá sloboda?“ )
79. schôdza NR SR - 1.deň - B. popoludní
Dátum: 2022-12-08
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

30. Pán premiér, Edo, desiatkykrát, ak nie stovkykrát sme ťa prosili, aby si si urobil u seba v OĽANO poriadky, aby sme vedeli fungovať, aby sme neotravovali ľudí a nebrali im nádej, že naozaj tu potom Ficovi môže byť lepšie. Kde boli tvoje obavy o demokraciu vtedy? Kde boli, keď ide o správanie Igora Matoviča? Kde sú tvoje obavy o demokraciu, ak ide o správanie Borisa Kollára? Tam sú kde tvoje obavy? Prečo na ne apeluješ až teraz, keď tu stojíš? Strašíte návratom Fica, pochopiteľne, ale nerozumiete tomu, že vy vládnete tak, že ľudia napriek tomu, že si veľmi dobre pamätajú, čo je Fico zač, nezabudli na nič, napriek tomu hovoria, že vy ste ešte horší. To nehovoríme my, to hovoria ľudia. A ty to odmietaš vidieť. A vlastne hovoríš, že sa bojíš tej demokracie, o ktorej rozprávaš, lebo bojíš sa toho, že ľudia vám dajú vysvedčenie, a my sme tí, ktorí sa snažíme, Edo, niečo robiť s tým, snažili sme sa, aj keď sme boli vo vláde, snažili sme sa aj na klube, keď si nám vysvetľoval, pozeral si sa zúfalo na nás a hovoril si: „No čo s ním mám urobiť, no?“ No tak vidíš, tak teraz sme tu a musíme to riešiť za teba, lebo my sme naozaj zodpovední za túto krajinu. Každý deň je silnejší Fico, každý deň sú silnejší extrémisti, každý deň je väčšia nenávisť v spoločnosti, každý deň je väčší dlh a ty sa chceš chytiť za ručičky a vrátiť sa v čase? Pekné, Edo.
78. schôdza NR SR - 2.deň - B. popoludní 2
Dátum: 2022-11-30
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

33. Igor, to, tá časť bez urážok, to bolo normálne že vecne správne, že pod toto by sme sa mohli napríklad, pod tú vecnú časť, podotýkam, podpísať aj niektorí, alebo možnože aj všetci zo SaS-ky. Tá motivácia, zásluhovosť, to, že je to zabetónovanie toho nesprávneho systému, to, že na to doplatia ostatné povolania a dokonca sme aj verejne povedali, že to už hraničí s vydieraním, to všetko vecne správne. Problém je, že to hovoríš ty, reálny šéf tejto vlády, akože nenávistný, zlý, večne v konflikte, hovoríš to tým svojím šialeným spôsobom neuvedomujúc si, že ty si tou hlavnou príčinou napätia v spoločnosti a aj akcelerácie a nekonečného naťahovania rokovaní so zástupcami lekárov, ktorí dali výpovede. No keby si zvýšil platy, tak ako ťa vyzýval zdravotnícky výbor, tak ako ťa vyzýval minister zdravotníctva, tak ako ťa vyzývali tvoji vlastní ľudia na Inštitúte finančnej politiky a Inštitúte zdravotníckych analýz. Keby si počúval tých odborníkov, keby si si pozrel tie podklady, čo ti dávali v časoch, keď okolité krajiny zvyšovali platy a všetci ti hovorili, bude to problém, pozri sa, treba zvýšiť platy. Nie. Tam si to nechal ležať na stole, lebo ty nemáš rád Lengvarského, lebo povedal niečo škaredé na Sputnik a odvtedy ho trestáš. Tam si to nechal ležať. Tuto sme sa dostali kvôli tebe a ty tu teraz vykrikuješ v čase, keď tvoj vlastný premiér podpisuje dohodu s lekármi. Ja sa ťa nebudem pýtať, či si normálny, lebo nie si, toto ničomu nepomôže, ale, ale to je, ty si normálne že nesku... ty si normálne že čistá esencia zla. A Marek, teba by som sa chcela opýtať, že v ktorej minúte si sa začal hanbiť.
65. schôdza NR SR - 7.deň - B. popoludní
Dátum: 2022-05-05
Poslanec: Beluský, Martin (-)
Druh vystúpenia: Vystúpenie s faktickou poznámkou

192. Ďakujem za slovo. Pani poslankyňa Cigániková, aj vo vašom prejave sme mali možnosť vidieť zase selektivitu, pretože vy ste si vybrali prípady tých znásilnených žien, možno naozaj treba rozprávať, sú to dôležité veci. Ale vy zase zabúdate vo svojom prejave na ženy, ale teraz nielen Ukrajinky, ale veď aj iné ženy, veď toto neni o Ukrajinkách, to je celkovo o cudzinkách. Zabudli ste na tie ženy, ktoré, ktoré jednoducho nie sú, nie sú, neboli znásilnené a prišli na Slovensko si proste vykonať z nejakého dôvodu potrat a o tomto tento návrh zákona je. A, pani poslankyňa, vy dobre viete, že my sme nikdy nespochybňovali tie výnimky, ktoré sú aj v súčasnosti v našej legislatíve. Teda prípady, kedy je ohrozený život matky, v prípade keď je dokázateľne poškodený ten plod alebo prípadoch, kedy je to tehotenstvo výsledkom trestného činu, teda, buď znásilnenie, alebo incest napríklad. A veď môže kľudne navrhnúť rozšírenie tohto návrhu zákona o tieto výnimky. Ale my sme tento zákon dávali aj minulý rok, kedy žiadna vojna nebola. Čiže vy to teraz sťahujete na tú Ukrajinu. Áno, ja sa priznám, je to, samozrejme, reakcia na tie letáky od pani poslankyne, teda bývalej pani poslankyne Petríkovej, ale, ale nie je to len o Ukrajinkách. My jednoducho nechceme, aby Slovensko bola krajina, kam sa chodia vraždiť deti. To je všetko.